cyanic-selkie/wikianc huggingface dataset:
তেলেঙ্গানা
উৎসব
তেলেঙ্গানা রাজ্যে একাধিক উৎসব পালিত হয়। ধর্মীয় উৎসবগুলির মধ্যে উল্লেখযোগ্য বোনালু (হিন্দু দেবী মহাকালীর পূজা), বাতুকাম্মা (হিন্দু দেবী মহাগৌরীর পূজা), সাম্মাক্কা সরলাম্মা জাতারা (আদিবাসী দেবীদের পূজা) ও এদুপায়ালা জাতারা (মেডকে শিবরাত্রির দিন উৎযাপিত এক উৎসব)। এছাড়া দশেরা, গণেশ চতুর্থী, উগাড়ি (দক্ষিণ ভারতের নববর্ষ উৎসব), দীপাবলি, সংক্রান্তি ইত্যাদিও পালিত হয়। তেলেঙ্গানার মুসলমানেরা পালন করে ইদুল-ফিতর, বকরিদ, মহরম ও মাওলিদ। খ্রিস্টানরা বড়দিন ও গুড ফ্রাইডে পালন করেন।
খনিজ সম্পদ
তেলেঙ্গানার ভূগর্ভে প্রচুর পরিমাণে কয়লা সঞ্চিত আছে। বিদ্যুৎ কেন্দ্র ও বৃহৎ শিল্পের প্রয়োজনে এই কয়লা উত্তোলনের দায়িত্বে রয়েছে সিঙ্গারেনি কোলিয়ারিজ কোম্পানি। এই রাজ্যের খনিজ চুনাপাথর সিমেন্ট কারখানায় ব্যবহৃত হয়। তেলেঙ্গানায় বক্সাইট ও মাইকাও পাওয়া যায়। কোঠাগুদেম, জাম্মাইকুন্টা ও পালওয়াঞ্চা হল রাজ্যের প্রধান শিল্প শহরগুলির অন্যতম।
সড়কপথ
তেলেঙ্গানা রাজ্য সড়ক পরিবহন সংস্থা হল রাজ্যের প্রধান সরকারি পরিবহন সংস্থা। হায়দ্রাবাদের মহাত্মা গান্ধী বাস স্টেশন হল এশিয়ার বৃহত্তম বাসস্টত্যান্ডগুলির একটি। সেকেন্দ্রাবাদের জুবিলি বাস স্টেশন আন্তঃমহানগরীয় বাস পরিষেবার কাজে ব্যবহৃত হয়। হায়দ্রাবাদের মিয়াপুরে তৈরি হচ্ছে এশিয়ার বৃহত্তম ইন্টারসিটি বাস টার্মিনাস।
রেলপথ
তেলেঙ্গানা অঞ্চলে রেলপথ স্থাপিত হয়েছিল ১৮৭৪ সালে। ১৯৬৬ সাল থেকে এটি ভারতীয় রেলের দক্ষিণ মধ্য রেল অঞ্চলের অন্তর্গত। সেকেন্দ্রাবাদের রেল নিলয়ম এই অঞ্চলের প্রধান কার্যালয়। দক্ষিণ মধ্য রেলের প্রধান বিভাগদুটি হল হায়দ্রাবাদ ও সেকেন্দ্রাবাদ।
বিমানবন্দর
রাজীব গান্ধী আন্তর্জাতিক বিমানবন্দর হল হায়দ্রাবাদ শহরের আন্তর্জাতিক বিমানবন্দর। এটি ২০০৯ ও ২০১০ সালে ৫-১৫ মিলিয়ন যাত্রী বিভাগে বিশ্বের এক নম্বর বিমানবন্দর পুরস্কার পেয়েছে। এটিই রাজ্যের বৃহত্তম বিমানবন্দর ও সারা দেশের অন্যতম ব্যস্ত বিমানবন্দর। বর্তমানে সরকার ওয়ারাঙ্গল, নিজামাবাদ, করিমনগর, রামাগুন্ডাম ও কোঠাগুদেম শহরেও বিমানবন্দর তৈরির পরিকল্পনা গ্রহণ করেছে।
অনুকূল চরণ মুন্সী
অনুকূল চরণ মুন্সী (Anukul Charan Munshi)(১৮৮৪-১৯৬৪) ছিলেন এক প্রসিদ্ধ ভারতীয় ঝিনুক শিল্পী যাকে ভারতীয় ঝিনুক শিল্পের (মাদার অফ পার্ল আর্টিস্ট্রির) জনকও বলা হয়।    তিনি ভারতীয় মাদার অফ পার্ল আর্টিস্ট্রির আদিপুরুষ। ভারতীয় প্রবাদপ্রতিম শিল্পী অন্নদা মুন্সী ও প্রখ্যাত মাদার অফ পার্ল শিল্পী মনু মুন্সী তাঁর পুত্র এবং অন্যতম মাদার অফ পার্ল শিল্পী  প্রতীপ মুন্সী ছিলেন তাঁর ভাইপো। মুন্সী অবিভক্ত বাংলা'র প্রথম সারির অন্যতম শিল্পী। তিনি ১৯২৪ খ্রিস্টাব্দে লন্ডন-এ অনুষ্ঠিত ব্রিটিশ এমপায়ার প্রদর্শনীতে তাঁর মাদার অফ পার্ল শিল্পকলার জন্যে স্বর্ণ পদক জয় করেছিলেন এবং তখন থেকেই ভারতীয় মাদার অফ পার্ল আর্টিস্ট্রির জয়যাত্রা শুরু হয় আন্তর্জাতিক স্তরে।
বাংলার ঝিনুক শিল্প
মুন্সী ভারতে সম্পূর্ণ নতুন দৃষ্টিভঙ্গির সাথে ঝিনুক শিল্পের প্রবর্তন করেছিলেন। তিনিই প্রথম সফল শিল্পী যিনি ঝিনুকের উপর খোদাই করে মানুষের আকৃতি দিয়েছেন। চৌগাছি জমিদার পরিবারে তাঁর প্রারম্ভিক দিনগুলিতে, তিনি 'মাদার অফ পার্ল ফ্যাক্টরি' নামে একটি কারখানা প্রতিষ্ঠা করেছিলেন যেখানে তিনি তাঁর নতুন নিয়োগপ্রাপ্ত শিক্ষানবিশ এবং কর্মচারীদের সাথে ঝিনুক শিল্পের অনুশীলন শুরু করেছিলেন। এই ঐতিহাসিক কারখানায়, মুন্সী তাঁর ছেলে মনু মুন্সী এবং ভাগ্নে প্রতীপ মুন্সীকে ঝিনুক শিল্পের পাঠ দেন।
পৃষ্ঠপোষক
দেশভাগের পরে মুন্সীর ঝিনুক কারখানা কলকাতায় স্থানান্তরিত হলে মুন্সীর ঝিনুক কারখানার আর্থিক সংকট দেখা দেয়। ফলত, তিনি তাঁর কারখানার কর্মচারীদের বেতন ঠিক ভাবে  দিতে পারছিলেন না। সেই সময়, শ্যামাপ্রসাদ মুখোপাধ্যায় তাঁকে সাহায্য করেছিলেন।
উত্তরাধিকার
মুন্সীর মৃত্যুর পর তাঁর পুত্র উল্লেখযোগ্য ঝিনুক শিল্পী মনু মুন্সী ও ভাতিজা শিল্পী প্রতীপ মুন্সী নিজ নিজ ক্ষেত্রে যথেষ্ট খ্যাতি অর্জন করেন। তাঁর জ্যেষ্ঠ পুত্র অন্নদা মুন্সী ভারতীয় বিজ্ঞাপন শিল্পের জনক হিসেবে বিবেচিত হতে থাকেন।
আন্তর্জাতিক সম্মাননা
মুন্সী ১৯২৪ সালে তাঁর নবপ্রবর্তিত ঝিনুক শিল্প ভিত্তিক ঐতিহাসিক ব্রিটিশ এমপায়ার প্রদর্শনীর জন্য স্বর্ণপদক জয় করেছিলেন এবং আন্তর্জাতিক স্তরে স্বীকৃতি লাভ করেন। পরে, তৎকালীন ইতালি সরকার তাঁকে রোম নগরে স্থায়ীভাবে বসবাসের জন্যে আমন্ত্রণ জানায়।
মৃত্যু
১৯৬৪ সালে কলকাতার পাইকপাড়ায় এই খ্যাতনামা শিল্পী শেষ নিঃশ্বাস ত্যাগ করেন।
পুলিশ লাইন্স স্কুল এন্ড কলেজ, পাবনা
পুলিশ লাইন্স স্কুল এন্ড কলেজ পাবনা জেলায় অবস্থিত একটি শিক্ষা প্রতিষ্ঠান। ১৯৫১ সালে পাবনা জেলা পুলিশের উদ্যোগে প্রতিষ্ঠানটি প্রতিষ্ঠিত হয়। ২০০২ সাল পর্যন্ত প্রাথমিক বিদ্যালয় হিসাবে পাঠদান করা হলেও ২০০৩ সাল থেকে নিম্ন মাধ্যমিক, ২০০৭ সাল থেকে মাধ্যমিক ও ২০১৯ সাল থেকে উচ্চ মাধ্যমিক বিদ্যালয় রূপে পাঠদান কার্যক্রম পরিচালিত হয়ে আসছে।
নাসিম বানু
নাসিম বানু (৪ঠা জুলাই ১৯১৬ – ১৮ই জুন ২০০২) একজন ভারতীয় চলচ্চিত্র অভিনেত্রী। তাঁকে নাসিম বলে ডাকা হত। তিনি "বিউটি কুইন" এবং "ভারতীয় চলচ্চিত্রের প্রথম মহিলা সুপারস্টার" হিসাবে পরিচিত ছিলেন। তিনি ১৯৩০-এর দশকের মাঝামাঝি সময়ে তাঁর অভিনয় জীবন শুরু করেছিলেন। তিনি ১৯৫০-এর দশকের মাঝামাঝি পর্যন্ত অভিনয় করে গেছেন। তাঁর প্রথম চলচ্চিত্রটি ছিল সোহরাব মোদীর সাথে খুন কা খুন (হ্যামলেট); যেটি ১৯৩৫ সালে মুক্তি পেয়েছিল। এই চলচ্চিত্রটি মিনার্ভা মুভিটোনের ছত্রছায়ায় নির্মিত হয়েছিল, যাদের সাথে তিনি বেশ কয়েক বছর অভিনয় করেছিলেন। তিনি ১৯৯৯ সালে মুক্তিপ্রাপ্ত মোদীর পুকারএ অভিনয়ের মাধ্যমে অধিক জনপ্রিয়তা অর্জন করেছিলেন; যেখানে তিনি সম্রাজ্ঞী নূর জাহানের চরিত্রে অভিনয় করেছিলেন। সুরকার নওশাদের মতে তিনি তাঁর চলচ্চিত্রের বিজ্ঞাপনে পরী-চেহরার (পরীর মত মুখ) নাসিমকে পেয়েছিলেন। তিনি জনপ্রিয় অভিনেত্রী সায়রা বানুর মা এবং খ্যাতিমান অভিনেতা দিলীপ কুমারের শাশুড়ি ছিলেন।
প্রারম্ভিক জীবন
নাসিম বানু ১৯১৬ সালের ৪ঠা জুলাই তারিখে ব্রিটিশ ভারতের পুরান দিল্লিতে জন্মগ্রহণ করেছিলেন। তাঁর পরিবারের প্রায় সকলেই বিনোদন জগতের সাথে সম্পর্কযুক্ত। তাঁর মা শমশাদ বেগম (ছামিয়ান বাই নামেও পরিচিত ছিলেন) সে সময়ের বিখ্যাত এবং সফল গায়িকা ছিলেন। বছর খানেক পরে, যখন নাসিম খুব জনপ্রিয় ছিলেন এবং প্রায় ৩৫০০ টাকা বেতন উপার্জন করেছেন, তখন তিনি বলেছিলেন যে তাঁর মা তার বৃদ্ধ বয়সেও তাঁর চেয়ে বেশি উপার্জন করেছিলেন। নাসিমের বাবা ছিলেন এক ধনী, জমির মালিক, অভিজাত পরিবারের প্রধান এবং রাজপরিবারের বংশোদ্ভূত। তিনি ছিলেন হাসানপুরের নবাব আবদুল ওয়াহেদ খান।
পূর্বের 'রওশন আরা বেগম' নামে নাসিম দিল্লির কুইন মেরি উচ্চ বিদ্যালয়ে পড়াশোনা করেছিলেন; তাঁর মা শমশাদ বেগম চেয়েছিলেন তিনি একজন ডাক্তার হোন, কিন্তু নাসিম চলচ্চিত্রের প্রতি আগ্রহী ছিলেন এবং যখন থেকে তিনি অভিনেত্রী সুলোচনার (রুবি মেয়ার্স) চলচ্চিত্র দেখেছিলেন, তখন থেকে তাঁকে নিজের আদর্শ মানতেন। কিন্তু তাঁর মা চলচ্চিত্রে অভিনয়ের বিরুদ্ধে ছিলেন। বোম্বে সফরে নাসিম চলচ্চিত্রের শুটিং দেখে আগ্রহী হয়ে ওঠেন এবং একটি সেটে সোহরাব মোদী তাঁকে হ্যামলেটের চলচ্চিত্রে ওফেলিয়ার চরিত্রে অভিনয় করতে নির্বাচন করেন। তাঁর মা অনুমতি দেননি। তখন নাসিম, তাঁর মা রাজি না হওয়া পর্যন্ত, অনশন প্রতিবাদে নেমেছিলেন। এই চরিত্রে অভিনয় করার পরে, নাসিম তাঁর পড়াশুনা আর চালিয়ে যেতে সক্ষম হননি; কারণ সেই সময় এই পেশাকে অত্যন্ত নিম্ন চোখে দেখা হত এবং তাঁর বিদ্যালয় কর্তৃপক্ষ তাঁর অভিনয় করা মেনে নিতে পারেননি।।
কার্জন খাল
কার্জন (বাংলা: কার্জন খাল) বাংলাদেশের কুমিল্লা অঞ্চলে অবস্থিত একটি খাল। এটি ডাকাতিয়া নদীর একটি উপনদী। খালের অধিকাংশই লাকসাম এবং বরুড়া উপজেলার মধ্য দিয়ে প্রবাহিত।  অনিয়ন্ত্রিত দখল ও দূষণের কারণে খালটি এখন বিলুপ্ত প্রায়।
হেনডং সান
হেনডং সান বর্তমানে নানিয়াং টেকনোলজিকাল বিশ্ববিদ্যালয়ের একজন সিঙ্গাপুরের পদার্থবিদ এবং আমেরিকান ফিজিক্যাল সোসাইটির একজন নির্বাচিত ফেলো।
ফুন কোক কোয়াং
ফুন কোক কোয়াং একজন সিঙ্গাপুরের সিভিল ইঞ্জিনিয়ার, বর্তমানে সিঙ্গাপুরের ন্যাশনাল ইউনিভার্সিটির একজন বিশিষ্ট অধ্যাপক এবং ভাইস প্রোভোস্ট এবং এর আগে ছিলেন এখানকার প্রোভোস্টের চেয়ার অধ্যাপক। তিনি টেলর অ্যান্ড ফ্রান্সিস জার্নাল জোরিস্কের প্রতিষ্ঠাতা প্রধান-সম্পাদক। তিনি আমেরিকান সোসাইটি অফ সিভিল ইঞ্জিনিয়ার্সের ফেলোও রয়েছেন। তিনি এর আগে টঙ্গজি বিশ্ববিদ্যালয়ের কোয়াং-হুয়া অধ্যাপকও ছিলেন।
আমাজন নদী
আমাজন নদী দক্ষিণ আমেরিকায় অবস্থিত এবং এটি পৃথিবীর দ্বিতীয় দীর্ঘতম নদী। এর উৎসস্থল পেরুর আন্দিজ পর্বতের নেভাদো মিস্‌মি নামক চূড়া হতে। আমাজন নদী দক্ষিণ আমেরিকার প্রায় ৩০০০ মাইল পাড়ি দিয়ে তিনটি দেশ বিধৌত হয়ে আটলান্টিক মহাসাগরে গিয়ে পড়েছে। এই নদী যে পরিমাণ জল ধারণ করে তা বিশ্বের যেকোন নদীর তুলনায় বেশি। আমাজন নদী যেখানে সাগরে গিয়ে মিশেছে সেখানে প্রতি সেকেন্ডে ৪.২ মিলিয়ন ঘন ফুট জল সাগরে গিয়ে পড়ে। বর্ষা মৌসুমে এই পরিমাণ গিয়ে দাঁড়ায় প্রায় ৭ মিলিয়ন ঘন ফুট।
এটি গড়ে প্রায় ২,০৯,০০০ ঘনমিটার প্রতি সেকেন্ড (৭৪,০০,০০০ ঘনফুট/সে) বহন করে সাগররে দিকে নিয়ে যায়, যা এর পরবর্তী সাতটি সম্পূর্ণ ভিন্ন নদীর জলের সমান। আমাজন মোট বৈশ্বিক জলের প্রায় ২০ ভাগ জল সমুদ্রে বহন করে। আমাজনের অববাহিকা হল পৃথিবীর সর্ববৃহৎ জল নিষ্কাষনকারী অববাহিকা, যার প্রায় । শুধুমাত্র ব্রাজিলে অবস্থিত। অববাহিকাটি অন্য যে কোন অববাহিকার তুলনায় বড়। আমাজন ব্রাজিলে শুধুমাত্র তার পুরো প্রবাহের পাঁচ ভাগের একভাগ নিয়ে প্রবেশ করে এবং সবশেষে আটলান্টিক মহাসাগরে গিয়ে মেশে। তবুও সেখানেই সবথেকে বড় প্রবাহ রয়েছে, যা অন্যান্য নদীর চেয়ে বেশি।
নামের উৎপত্তি
শুরুতে ইউরোপীয়দের কাছে আমাজন মারানিয়োন নামে পরিচিত ছিল এবং নদীর পেরুর অংশ আজও সেই নামেই পরিচিত। এটি পরে স্প্যানিশ এবং পর্তুগিজ ভাষায় রিও অ্যামাজোনাস নামে পরিচিতি পায়।
ফ্রান্সিসকো ডি ওরেলানা কর্তৃক ১৬ শতকের একটি অভিযানে স্থানীয় যোদ্ধাদের আক্রমণ করার পরে রিও অ্যামাজোনাস নামটি দেওয়া হয়েছিল বলে জানা যায়। যোদ্ধাদের নেতৃত্বে ছিলেন মহিলারা এবং এই বিষয়টি আমাদেরকে ডি ওরেলানা নামক একজন আমাজন নারী যোদ্ধাদের কথা মনে করিয়ে দেয়। গ্রিক পুরাণে উল্লেখিত রয়েছে এরা ইরানী সিথিয়ান এবং সারমাটিয়ানদের সাথে সম্পর্কিত নারী যোদ্ধাদের একটি উপজাতি।
বৈজ্ঞানিক অনুসন্ধান
থাম্ব|[[Henry Walter Bates was most famous for his expedition to the Amazon (1848–1859).]] পূর্বে প্রায় ১৮শ শতক থেকে ১৯শ শতকে প্রথমভাগ পর্যন্ত আমাজন নদী এবং এর বেসিনে অনেক বৈজ্ঞানিক, জীববিজ্ঞান সম্পর্কিত এবং বৃক্ষ বিষয়ক অনুসন্ধান কাজ চালানো হয়
বিশ শতকের উন্নয়ন
ঔপনিবেশিক কাল থেকে, আমাজন অববাহিকার পর্তুগিজ অংশটি মূলত কৃষিক্ষেত্রের অনুন্নত এবং ইউরোপীয় রোগের আগমনে বেঁচে থাকা আদিবাসীদের দ্বারা দখল করা একটি ভূমি হয়ে দাঁড়িয়েছে।
আমাজন নদীর ইউরোপীয় আবিষ্কারের চার শতাব্দী পরে, এর অববাহিকায় মোট আবাদকৃত অঞ্চলটি চূড়ান্ত হেডওটারে পাহাড়ের মধ্যে সীমিত এবং অপরিশোধিতভাবে চাষ করা অঞ্চলগুলি বাদ দিয়ে সম্ভবত ৬৫ বর্গকিলোমিটার (২৫ বর্গ মাইল) এর চেয়ে কম ছিল। এই পরিস্থিতি বিশ শতকের সময় নাটকীয়ভাবে পরিবর্তিত হয়।
দেশটির সম্পদগুলির বিদেশী শোষণ সম্পর্কে সতর্ক হয়ে ১৯৪০-এর দশকে ব্রাজিলের সরকার সমুদ্র সৈকত থেকে দূরে যেখানে বিদেশিদের জমির বিশাল অংশ ছিল, সেই অভ্যন্তরীণ অঞ্চলের উন্নয়নের পরিকল্পনা করে। এই সম্প্রসারণের মূল স্থপতি হলেন রাষ্ট্রপতি গেটালিয়ো ভার্গাস, দ্বিতীয় বিশ্বযুদ্ধের মিত্রবাহিনীর কাছ থেকে রাবারের দাবিতে এই অভিযানের জন্য অর্থ সরবরাহ করা হয়।
১৯৬০-এর দশকে, আমাজন অববাহিকার অর্থনৈতিক শোষণকে তখনকার সময়ে ঘটে যাওয়া "অর্থনৈতিক অলৌকিক ঘটনা" হিসাবে চালিত করার উপায় হিসাবে দেখা হয়। এর ফলে একটি অর্থনৈতিক উন্নয়ন প্রকল্প "অপারেশন অ্যামাজন"-এর উন্নয়ন ঘটে, যা অ্যামেজোনিয়ায় বড় আকারের কৃষিক্ষেত্র এবং পশুপালনে পৌঁছেছিল।। এটি ঋণ এবং আর্থিক উৎসাহের সংমিশ্রণের মাধ্যমে করা হয়েছিল।
ট্রান্স-অ্যামাজনিয়ান হাইওয়ের তিনটি অগ্রণী মহাসড়ক দশ বছরের মধ্যেই সম্পন্ন হয়, কিন্তু তাদের প্রতিশ্রুতি কখনই পূরণ করেনি। ট্রান্স-অ্যামেজোনিয়ান এবং এর আনুষঙ্গিক রাস্তাগুলির বিরাট অংশ, যেমন বিআর -১৩৩ (মানাউস-পোর্তো ভেলহো) বর্ষাকালীন সময়ে অবরুদ্ধ এবং দুর্গম হয়ে থাকে। ছোট শহর এবং গ্রামগুলি বনাঞ্চলে ছড়িয়ে ছিটিয়ে রয়েছে এবং এর গাছপালা এত ঘন হওয়ার কারণে কিছু প্রত্যন্ত অঞ্চল এখনও অনাবিষ্কৃত।
ব্রাসলিয়া থেকে বেলিম পর্যন্ত মহাসড়ক এবং জাতীয় সংহতকরণ কর্মসূচির রাস্তা ধরে অনেকগুলি বসতি গড়ে উঠেছে, তবে, পরিকল্পনাটি ব্যর্থ হওয়ায় নাগরিকরা দুর্বল বৃষ্টিঅরণ্য বাস্তুতন্ত্রে বসবাসের সুযোগ পান নি। যদিও সরকার বিশ্বাস করেছিল যে এটি লক্ষ লক্ষ জনগণকে ধরে রাখতে পারে, পরিবর্তে খুব অল্প সংখ্যকই টিকে আছে ওই স্থানে।
যদিও আমাজন নদীটি অনেকাংশে অচল অবস্থায় রয়েছে, প্রায় ৪১২ বাঁধ আমাজনের শাখা নদীগুলিতে চালু রয়েছে। এই ৪১২ টি বাঁধ থেকে ১৫১ টি আমাজনে মূল ছয়টি উপনদী নদীর উপরে নির্মিত হয়েছে।
উৎপত্তি
অ্যামাজনের সর্বাধিক দূরবর্তী উত্সটি প্রায় এক শতাব্দী ধরে অপুরম্যাক নদীর নিকাশীতে ছিল বলে মনে করা হয়েছিল। এই ধরনের গবেষণাগুলি সম্প্রতি প্রকাশিত হতে থাকে, যেমন ১৯৯৬, ২০০১, ২০০৭, এবং ২০০৮, যেখানে বিভিন্ন লেখক স্নোকেপড ৫,৫৯৭ (মিটার (১৮,৩৬৩ ফুট) উচু নেভাদো মিস্তি শৃঙ্গকে চিহ্নিত করেছেন,  যা টিটিকাকা হ্রদের প্রায় ১৬০ কিলোমিটার (৯৯  মাইল)  পশ্চিমে এবং লিমা হ্রদের ৭০০ কিমি (৪৩০ মাইল) দক্ষিণ-পূর্বে অবস্থিত। সেদিক থেকে কুইব্রাডা কারহুয়ন্তা নেভাডো মিস্তি থেকে উত্থিত হয়ে কুইব্রাডা অ্যাপাচেটাতে যোগ দেয় এবং শীঘ্রই রিও ললোকাটা গঠন করে, যা রিও হর্নিলোসে পরিণত হয় এবং অবশেষে রাও অপুরম্যাকের সাথে যোগ দেয়।
দ্য নবহিন্দ টাইমস
দ্য নবহিন্দ টাইমস হল গোয়ার একটি ইংরেজি ভাষার সংবাদপত্র। ১৯৬৩ সালে প্রতিষ্ঠিত এবং গোয়ার রাজধানী পানাজি ভিত্তিক, এটি রাজ্যের স্থানীয়ভাবে প্রকাশিত তিনটি ইংরেজি সংবাদপত্রের মধ্যে সবচেয়ে বেশি বিক্রিত সংবাদপত্র। অন্য দুটি হল ও হেরাল্ডো (দ্য হেরাল্ড) এবং গোমন্তক টাইমস ধারাবাহিকভাবে।
সংবাদপত্রের মতে, গোয়ায় বিজ্ঞাপনের সামগ্রিক শেয়ার বাজারের ৫২% তাদের দখলে।
সালফাইড
সালফাইড (আমেরিকান ইংরেজি: sulfide; ব্রিটিশ ইংরেজি: sulphide ) বলতে গন্ধক বা সালফার নামক মৌলের অজৈব ঋণাত্মক আয়ন, অথবা এক বা একাধিক আয়ন-বিশিষ্ট কোন যৌগ বোঝায়। সালফাইড লবণসমূহ ক্ষয়কারক প্রকৃতির। সালফাইড বলতে অজৈব ও জৈব যৌগসমূহের বৃহত্তর গোত্র, যেমন- লেড সালফাইড, ডাইমিথাইল সালফাইড ইত্যাদিও নির্দেশ করে। হাইড্রোজেন সালফাইড  এবং বাই-সালফাইড  হচ্ছে সালফাইডের অনুবন্ধী অম্ল।
১৯৮৬-৮৭ অস্ট্রেলিয়া ক্রিকেট দলের ভারত সফর
অস্ট্রেলিয়া ক্রিকেট দল ১৯৮৬-৮৭ মৌসুমকে ঘিরে তিন-টেস্ট নিয়ে গড়া সিরিজ ও পাঁচটি-ওডিআই নিয়ে গড়া সিরিজ খেলার উদ্দেশ্যে ভারত গমন করে।
ঐ টেস্ট সিরিজটি ০-০ ব্যবধানে ড্রয়ে পরিণত হয়। তন্মধ্যে, একটি টেস্ট টাই হয়েছিল। ভারত দল একদিনের সিরিজের ৩-২ ব্যবধানে জয় পায়। টেস্ট সিরিজের প্রথমটি টাইয়ের কারণে স্মরণীয় হয়ে থাকবে। টেস্ট ক্রিকেটের ইতিহাসে এটি দ্বিতীয় টাই হিসেবে পরিচিতি পেয়ে আসছে। স্মর্তব্য যে, প্রথম টাই টেস্ট ১৯৬০-৬১ মৌসুমে ওয়েস্ট ইন্ডিজ-অস্ট্রেলিয়ার মধ্যে হয়েছিল।
সফরকারী অস্ট্রেলিয়া দল
সিরিজের পূর্বে নিউজিল্যান্ডের বিপক্ষে অস্ট্রেলিয়া দল দুই-টেস্ট নিয়ে গড়া সিরিজে পরাজিত হয় ও ১৯৮৫-৮৬ মৌসুমের গ্রীষ্মকালে ভারতের বিপক্ষে কোনক্রমে ০-০ ব্যবধানে সিরিজ ড্র করে। এরপর নবনিযুক্ত কোচ বব সিম্পসনের তত্ত্বাবধানে দলটি নব আঙ্গিকে গড়ে উঠে। তবে, অস্ট্রেলিয়া দল সাম্প্রতিককালের ১৯৮৪ সালের সফরে ভারতের পরিবেশের সাথে অপরিচিত ছিল না।
লরি সল, গ্রেগ চ্যাপেল, জিম হিগস ও ববি সিম্পসন মূল দলটি নির্বাচিত করেন। ৩০ এপ্রিল, ১৯৮৬ তারিখে দলের সদস্যদের নামের তালিকা ঘোষণা করা হয়:
শীর্ষস্থানীয় বেশ কয়েকজন অস্ট্রেলীয় ক্রিকেটারকে দলের বাইরে রাখা হয়। তারা নিষিদ্ধ ঘোষিত দক্ষিণ আফ্রিকা সফরের যাবার জন্যে চুক্তিবদ্ধ হন ও আন্তর্জাতিক ক্রিকেটে অংশগ্রহণের জন্যে নিষেধাজ্ঞার কবলে পড়েন।
সফরে দল নির্বাচকমণ্ডলী: অ্যালান বর্ডার, ডেভিড বুন, বব সিম্পসন।
১৯ আগস্ট তারিখে সফরের প্রস্তুতি গ্রহণকল্পে অ্যালান বর্ডার কাউন্টি ক্রিকেটে এসেক্স দল থেকে বেশ আগেভাগে দেশে চলে আসেন। বব সিম্পসন, গ্রেগ চ্যাপেল ও অ্যাশলে মলেটের তত্ত্বাবধানে অস্ট্রেলিয়া দলের ছয়দিনের বিশেষ প্রশিক্ষণের আয়োজন করা হয়।
টেস্ট সিরিজ
=== ১ম টেস্ট  ===
২য় টেস্ট
=== ৩য় টেস্ট ===
ওডিআই সিরিজ
ভারত দল চারমিনার চ্যালেঞ্জ কাপ ৩-২ ব্যবধানে জিতে নেয়।
সার-সংক্ষেপ
এ সফরে ডেভিড বুন ও জিওফ মার্শ অস্ট্রেলিয়ার উদ্বোধনী জুটি হিসেবে এবং ডিন জোন্স টেস্ট ব্যাটসম্যান হিসেবে নিজেদের প্রতিষ্ঠিত করেন। গ্রেগ ম্যাথিউস শীর্ষসারির স্পিনার হিসেবে আবির্ভূত হন। ডিন জোন্স পরবর্তীতে মন্তব্য করেন যে, টাই টেস্টের মাধ্যমেই অস্ট্রেলীয় ক্রিকেটের ঘুরে দাঁড়ানোর মাইলফলক হিসেবে চিত্রিত হয়। তবে, ১৯৮৬-৮৭ মৌসুমের অ্যাশেজ সিরিজে অস্ট্রেলিয়া ২-১ ব্যবধানে পরাভূত হয়েছিল। ঐ সিরিজ শেষে বুন, রিচি, ম্যাথুজ, ম্যাকডারমট, ডেভিডস, গিলবার্ট ও ব্রাইটকে অস্ট্রেলিয়ার টেস্ট দল থেকে বাদ দেয়া হয়েছিল।
খেলোয়াড়দের মূল্যবান অভিজ্ঞতা লাভের মাধ্যমে অস্ট্রেলিয়া দল সফলতার সাথে ১৯৮৭ সালের ক্রিকেট বিশ্বকাপের শিরোপা জয় করে।
আবদুল মান্নান সিদ্দিকী
মেজর জেনারেল আবদুল মান্নান সিদ্দিকী (অজানা - ২ মে ২০০০) একজন বাংলাদেশি সামরিক কর্মকর্তা ও মন্ত্রী ছিলেন। হুসেইন মুহাম্মদ এরশাদের মন্ত্রিসভায় তিনি গৃহায়ন ও গণপূর্ত, খাদ্য এবং স্বরাষ্ট্রমন্ত্রীর দায়িত্ব পালন করেন।
জীবনী
আবদুল মান্নান পাকিস্তান সেনাবাহিনীতে যোগদানের মাধ্যমে কর্মজীবন শুরু করেন। ১৯৭১ সালে বাংলাদেশ স্বাধীনতা লাভের পর তিনি বাংলাদেশে সেনাবাহিনীতে যোগদান করেন। বাংলাদেশ সেনাবাহিনীতে কর্মরত থাকা অবস্থায় তিনি মাস্টার জেনারেল অব দ্য অর্ডন্যান্স এবং কোয়াটার মাস্টার জেনারেলের দায়িত্ব পালন করেন। হুসেইন মুহাম্মদ এরশাদ সামরিক শাসন জারি করার পর তিনি ১৯৮২ সালের ১০ মে থেকে ১৯৮৩ সালের ১১ ডিসেম্বর পর্যন্ত গৃহায়ন ও গণপূর্ত মন্ত্রণালয়ের উপদেষ্টা হিসেবে দায়িত্ব পালন করেন। উপদেষ্টা থাকাবস্থায় ১৯৮৩ সালের ১৯ জুলাই তাকে বাংলাদেশের স্বরাষ্ট্রমন্ত্রীর দায়িত্ব দেওয়া হয়। ১৯৮৬ সালের ১৭ ফেব্রুয়ারি পর্যন্ত তিনি স্বরাষ্ট্রমন্ত্রী ছিলেন। ১৯৮৬ সালের ২৪ মার্চ থেকে ২৫ মে পর্যন্ত বাংলাদেশের খাদ্যমন্ত্রী ছিলেন।
সেনাবাহিনী থেকে অবসর গ্রহণের পর তিনি ফিনিক্স ইন্স্যুরেন্স নামে একটি বীম কোম্পানি প্রতিষ্ঠা করেন। ২০০০ সালের ২ মে তিনি মৃত্যুবরণ করেন।
মেরু পর্বত (ইন্দোনেশিয়া)
'সুমেরু পর্বত' বা 'মহামেরু  পর্বত' জাভার সর্বোচ্চ পর্বত। এটি একটি আগ্নেয়গিরি।  এটি ইস্ট জাভা প্রদেশে অবস্থিত।লম্বা হবার পাশাপাশি, এই পর্বতের অসাধারণ প্রাকৃতিক সৌন্দর্য। মেরু বা সুমেরুর নাম, হিন্দু-বৌদ্ধ পৌরাণিক পর্বত থেকে এসেছে।এতে সর্বশেষ অগ্নুৎপাত হয়েছে ২০১৫ সালে। 300px|thumb|right| সুমেরু আগ্নেয়গিরি, জুলাই ২০০৪
ভৌগোলিক অবস্থান
৮° ৬'২৮.৮ "এলএস, ১১২ ° ৫৫'১২" পূর্ব ।এটি সাবডাকশন জোনে অবস্থিত, যেখানে ইন্দো-অস্ট্রেলিয়া প্লেট ইউরেশিয়া প্লেটের নিচে ।মাউন্ট সুমেরুর উপরের খন্ডটি জংগ্রিং সেলকো নামে পরিচিত। প্রশাসনিকভাবে এটি দুটি প্রদেশের অন্তর্ভুক্ত।ইস্ট জাভা প্রদেশের মাল্যাং রিজেন্সি এবং লুমাজ্যাং রিজেন্সির । এই পর্বত ব্রোমো টাঙ্গার সেমেরু ন্যাশনাল পার্ক এলাকায় অন্তর্ভুক্ত ।
উচ্চতা
মেরু পর্বতের উচ্চতা ৩,৬৭৬ মি।সুমাত্রার মাউন্ট কেরিনচি এবং পশ্চিম নুসা তেনগারার মাউন্ট রিজনিয়ার পরে তৃতীয় সর্বোচ্চ।
পুরাণ
সুমেরু, বৌদ্ধ মহাজাগতিক ভাষায় এবং হিন্দুধর্ম এর কেন্দ্রীয় বিশ্ব পর্বত থেকে সুমেরু নামকরণ করা হয়েছে। কিংবদন্তিতে বলা হয়েছে, এটি ভারত থেকে এখানে প্রতিস্থাপিত হয়েছিল। ১৫ তম শতাব্দীর পূর্ব  জাভানিজ কাজ 'তান্তু পাগেলারান' এ গল্পটি আছে। এটি মূলত দ্বীপটির পশ্চিম অংশে স্থাপন করা হয়েছিল, তবে পরে এটি পূর্ব দিকে সরানো হয়েছিল। সেই যাত্রায়, নিচের অংশগুলি পড়ে গিয়ে  ল্যূু, উইলিস, কেলুদ, কাওয়াই,অর্জুনো এবং ওয়েলরিংপর্বতমালা গঠন করে । এইভাবে ক্ষতির ফলে পাহাড়ের পাদদেশটি হ্রাস পায় এবং শীর্ষটি থেকে তৈরি হয় পেনাংগুনগান। ইন্দোনেশিয় হিন্দুরা বিশ্বাস করে যে এই পর্বতমালা শিব এর আবাসস্থল।
তেলভিসা
গ্রুপো টেলিভিসা (Grupo Televisa) বা তেলভিসা (Televisa) একটি মেক্সিকান মাল্টিমিডিয়া গণমাধ্যম সংস্থা।  এটি একটি বড় আন্তর্জাতিক বিনোদন ব্যবসা, যার বেশিরভাগ প্রোগ্রামিং মার্কিন যুক্তরাষ্ট্রে ইউনিভিশনে প্রচারিত হয়, যার সাথে এটির একচেটিয়া চুক্তি রয়েছে।
তাকলিদ
তাকলিদ (تَقْليد তাক্-লিদ্, অর্থঃ ঐতিহ্য) একটি ইসলামি আইনি পরিভাষা। এ শব্দটি (قلادة) থেকে এসেছে যার অর্থ কণ্ঠহার বা রশি। যেমন বলা হয় قلد البعير সে উটের গলায় রশি বেধেছে। আরবিয় ডিকশনারি অনুযায়ী কোন ব্যক্তির কথা বিনা প্রমাণে মানার নাম তাকলিদ । তাকলিদ পারিভাষিক অর্থে বর্তমানে বোঝায় মুজতাহিদের কথা বিনা দলিলে অনুসরণ করা। যে ব্যক্তি তাকলিদ করে তাকে মুকাল্লিদ বলা হয়। কোনো ব্যক্তি যখন সরাসরি কুরআন-হাদীস থেকে বিধি-বিধান জানার মত জ্ঞান রাখেন না তখন কোনো মুজতাহিদের মতের অনুসরণ করেন অর্থাৎ তাকলিদ করেন। যে সকল বিষয় না জানলে তাকলিদ করতে হয় সেগুলো হল - কুরআনের আয়াত, হাদিস, হাদিস সহিহ ও দুর্বল হওয়া সম্পর্কে, হাদিসের সনদ ও রাবীদের পরিচয়, নাসেখ (রহিতকারী), মানসুখ (রহিত) ও ইজমা (ঐকমত্য) সংঘটিত হওয়া বিষয়গুলো, তাখসিস (সীমাবদ্ধকরণ), তাকয়িদ (শর্তযুক্ত করণ) ইত্যাদি দলিলগুলো, শব্দের অর্থ নির্ণয়ের সাথে সংশ্লিষ্ট আরবী ভাষা ও উসুলুল ফিকহ ইত্যাদি। তাকলিদ সাধারণত সেসকল বিধানের ক্ষেত্রেই করা হয় যেগুলো বাহ্যত অস্পষ্ট, দুর্বোধ্য, ব্যাখ্যাযোগ্য এবং গবেষণালব্ধ। এর বিপরীতে যেসব বিধান দ্ব্যর্থতাহীন, সুস্পষ্ট ও অকাট্য, সে সকল বিষয় বা বিধানের ক্ষেত্রে তাকলিদ করার প্রয়োজন পড়ে না। বর্তমানে মুসলিমদের মধ্যে চারটি প্রধান মাজহাব রয়েছে। এগুলো হল হানাফি, শাফি, মালিকি, হাম্বলি। এগুলোর প্রত্যেকটি পৃথক চারজন মুজতাহিদের নামে নামকরণ করা হয়েছে। মাযহাবের অনুসরণ বলতে উক্ত মাযহাবগুলোর মুজতাহিদদের মতের অনুসরণ বুঝানো হয়। সাধারণভাবে এই চারটি মাযহাবের যেকোনো একটির অনুসরণ করা হয়। অবশ্য কেউ যদি জ্ঞান অর্জন করে মুজতাহিদ স্তরে পৌঁছুতে পারেন তাহলে তিনি কারো তাকলিদ না করে সরাসরি নিজে কুরআন হাদিস থেকে বিধান আহরণ করে চলতে পারবেন এবং তখন অন্য সাধারণ মানুষরা তাকে অনুসরণ করতে পারবে। সাধারণ মানুষদেরকে নিজের মাজহাব বাদ দিয়ে ইচ্ছেমতো অন্য মাজহাবের মতামত গ্রহণ করতে নিষেধ করা হয়, তবে দলিল-প্রমাণের ভিত্তিতে অন্য মাজহাব সঠিক মনে হলে সেক্ষেত্রে ভিন্ন মাযহাবের মতামত গ্রহণ করতে বলা হয়। এই তাকলিদি পদ্ধতির সূচনা হয় ৪০০ হিজরির পরে বিশেষজ্ঞরা এই মত দিয়েছেন । হাতের কাছে কোন উৎস না থাকলে তাকলিদের না বুঝে অনুসরণের দ্বারস্থ হওয়ার প্রয়োজন হয়, আর সেক্ষেত্রে কোরআন হাদীসে সর্বাধিক অগ্রগণ্য, সৎ ও বিশ্বস্ত লোককে অগ্রাধিকার দিতে হবে, তবে তারপরও যদি সমস্যা হয় তাহলে কোরআন ও সুন্নাহর দ্বারা যাচাই বাছাই করে নিশ্চিত হতে হবে, আর যখন সাধ্যে থাকবে না, তখন নির্ভরযোগ্য বলে অনুভূত ব্যক্তিকে তাকলিদ করা যায়, আর সাধ্যে থাকলে কিংবা খটকা লাগলে যাচাই বাছাই করতে বলা হয়েছে সূরা নিসার ৫৯ নং আয়াতে উলীল আমর এর প্রসঙ্গে। তাকলিদ করা বা না করা দুটোরই উদ্দেশ্য হতে হবে আল্লাহ ও তার রাসূলকে অনুসরণ করা।
ইজতিহাদ ও তাকলিদ
শাহ ওয়ালিউল্লাহ দেহলভী স্বীয় গ্রন্থ ‘হুজ্জাতুল্লাহিল বালিগাহ’তে এবং কাজী সানাউল্লাহ পানিপতি তাঁর তাফসীরে মাযহারীতে বলেন, যে সকল ব্যক্তির ইজতিহাদ করার ক্ষমতা রয়েছে, তাদের জন্য কোন ব্যক্তি বা মাজহাবের তাকলিদ করা জায়েজ হবে না। শাহ ওয়ালীউল্লাহ বলেন, "যিনি কোনো একটি বিষয়েও ইজতেহাদ করার মত যোগ্যতা অর্জন করবেন, তার পক্ষে সে বিষয়ে অপরের অন্ধ তাকলীদ করা হারাম। অনুরূপভাবে যার নিকট এ কথা সুস্পষ্ট হয়ে যায় যে, রাসূলুল্লাহ সাল্লাল্লাহু আলাইহি ওয়াসাল্লাম কোনো একটি আদেশ বা নিষেধ করেছেন এবং সে আদেশ বা নিষেধের ব্যাপারে বর্ণিত অন্যান্য সকল হাদীস অনুসন্ধান করে এবং এর পক্ষে বা বিপক্ষে যারা রয়েছেন, তাদের কথা-বার্তা অনুসন্ধান করে সে ব্যক্তি যদি রাসূলুল্লাহ সাল্লাল্লাহু আলাইহি ওয়াসাল্লাম-এর সে আদেশ বা নিষেধের কোনো মনসূখ বা রহিতকারী দলীল খুঁজে না পায়, অথবা বিষয়টি যদি এমন হয় যে, অধিকাংশ ইসলামী বিশেষজ্ঞগণ রাসূলের আদেশ বা নিষেধ সম্বলিত কোনো হাদীস গ্রহণ করে থাকেন, অথচ দেখা যায় যিনি তা গ্রহণের ক্ষেত্রে বিরোধিতা করছেন, তিনি কেবল কোনো ক্বিয়াস (রায়) অথবা ইজতেহাদ বা অনুরূপ কিছুর দ্বারা এর বিরোধিতা করছেন, এমতাবস্থায় সে যদি (তা অনুধাবন করার পরেও নিজের ইমাম বা মাযহাবের মতামত পালন করার জন্য) রাসূলুল্লাহ সাল্লাল্লাহু আলাইহি ওয়াসাল্লাম-এর সে হাদীসের বিরোধিতা করে, তখন বুঝতে হবে যে, রাসুলুল্লাহ সাল্লাল্লাহু আলাইহি ওয়াসাল্লাম-এর হাদীসের বিরোধিতার পিছনে তার অন্তরে গোপন নেফাকী বা প্রকাশ্য আহমকী ব্যতীত আর কোনো কারণ নেই।"
সানাউল্লাহ পানিপথী কুরআনে বর্ণিত ‘‘আমরা যেন পরস্পরকে রব হিসেবে গ্রহণ না করি।’’[আল ইমরানঃ ৬৪] এ আয়াতের ব্যাখ্যা প্রসঙ্গে বলেছেন : "‘‘এখান থেকে বুঝা যায় যে, রাসূলুল্লাহ সাল্লাল্লাহু আলাইহি ওয়াসাল্লাম-এর কোনো হাদীস যদি কারো নিকট কোনো প্রকার বিরোধ থেকে মুক্ত অবস্থায় সহীহভাবে প্রমাণিত হয় এবং এর কোনো রহিতকারীও তার নিকট প্রমাণিত না হয়, এমতাবস্থায় উদাহরণস্বরূপ ইমাম আবু হানীফা (রহ.) এর কোনো ফতোয়াও যদি এর বিপরীতে হয়, আর চার ইমামের কোনো ইমাম এ হাদীসের উপর ‘আমল করে থাকেন, তা হলে সে ব্যক্তির পক্ষে উক্ত হাদীসের উপর ‘আমল করা ওয়াজিব হয়ে যাবে। (এমতাবস্থায়) কঠিনভাবে তার মাযহাবকে আঁকড়ে ধরে থাকা যেন তাকে সে হাদীসের উপর ‘আমল করা থেকে বিরত না রাখে। কেননা, এমনটি করলে এতে আল্লাহকে ব্যতীত পরস্পরকে অসংখ্য রব বানানোর শামিল হবে।"
বিশ্ব ব্রেইল দিবস
থাম্ব|ব্রেইল বিশ্ব ব্রেইল দিবস ৪ঠা জানুয়ারী একটি আন্তর্জাতিক দিবস হিসাবে অন্ধ ও দৃষ্টি প্রতিবন্ধী ব্যক্তিদের মানবাধিকারের উপলব্ধিতে যোগাযোগের মাধ্যম হিসাবে ব্রেইলের গুরুত্ব সম্পর্কে সচেতনতা বাড়াতে উদযাপন করা হয়। ইভেন্টের জন্য তারিখটি জাতিসংঘের সাধারণ পরিষদ নভেম্বর ২০১৮-এ ঘোষণা করেছিল, যা এই লিখন পদ্ধতির স্রষ্টা লুই ব্রেইলের জন্মদিন।  প্রথম বিশ্ব ব্রেইল দিবস পালিত হয় ৪ঠা জানুয়ারী, ২০১৯ এ।
গ্নু প্রকল্প
thumb|300px|গ্নু লোগো, Etienne Suvasa এর ডিজাইন করা
কারণ দর্শানোর আদেশ
অভিবাসন ও জাতীয়তা আইনের অধীনে অপসারণের প্রক্রিয়ায়, এপ্রিল ১৯৯৭ থেকে "অর্ডার টু শো কজ" (OTSC) শব্দটি " নোটিস টু পিয়ার" (NTA) দ্বারা প্রতিস্থাপিত হয়েছিল।
গ্নু প্রকল্প
গ্নু প্রকল্প একটি ফ্রি সফটওয়্যার, সকলের সমন্বিত প্রকল্পের মাধ্যমে এটি পরিচালিত হয়। রিচার্ড স্টলম্যান এমআইটিতে থাকাকালীন সময়ে ২৭ সেপ্টেম্বর ১৯৮৩ সালে এই প্রকল্পের ঘোষণা দেন। ১৯৮৪ সালের জানুয়ারি মাসে এই প্রকল্পের মাধ্যমে গ্নু অপারেটিং সিস্টেম তৈরীর কাজ শুরু হয়। এর প্রথম ঘোষণায় প্রথমিক লক্ষ্য এবং উদ্দেশ্য সম্পর্কে বলা হয়েছে, "a sufficient body of free software [...] to get along without any software that is not free."
কারণ দর্শানোর আদেশ
শাসন ও এইচআর বিভাগে যারা জব করে তাদের নিকট কারণ দর্শানো নোটিশ খুবই গুরুত্ব বহনকরে প্রতিনিয়ত বিভিন্ন অনিয়ম, অপরাধচুরি, কাজের ফাঁকি ইত্যাদি বিষয়ের জন্য কারণ দর্শানোর নোটিশ দিতে হয় ।
কোন শ্রমিক/কর্মচারী যদি নিয়মনীতি ভঙ্গ করেন, অবহেলা বা বিমুখ করলে বা জেনে শুনে স্বজ্ঞানে প্রতিষ্ঠানের স্বার্থ বিরোধী কাজ করলে বা দাপ্তরিক কাজের নির্দেশ অমান্য করলে, শৃঙ্খলা ভঙ্গ করলে বা অসদাচরনের দোষে দুষ্ট হলে বা নৈতিকতা বিরোধী কাজের দোষে দোষী সাব্যস্ত হলে কারণ দর্শানো নোটিশের মাধ্যমে চূড়ান্ত নিষ্পত্তি করা হয় ।
গ্নু প্রকল্প
এই উদ্দেশ্য পূরণের লক্ষ্যে গ্নু প্রকল্পের মাধ্যমে GNU ("GNU" is a recursive acronym that stands for "GNU's Not Unix") নামের একটি অপারেটিং সিস্টেম তৈরীর কাজ শুরু করা হয়। একটি ফ্রি অপারেটিং সিস্টেম তৈরীর লক্ষ পূরণের সর্বশেষ অংশটি সম্পন্ন হয় ১৯৯২ সালে। গ্নু সিস্টেমের কার্নেল তৈরীর কাজ চলাকালে, লিনাক্স কার্নেল নামের একটি অপারেটিং সিস্টেম কার্নেল গ্নু জিপিএল ২য় সংস্করণ লাইসেন্সের অধিনে প্রকাশ করা হয়।
গ্নু প্রকল্প বর্তমানে যে কাজ সমূহ করে থাকে, সেগুলো হল সফটওয়্যার ডেভলপমেন্ট, প্রচারণা, এবং নতুন সফটওয়্যার এবং অন্যান্য বিষয়সমূহ সকলের সামনে তুলে ধরা।
প্রকল্পের মূল উদ্দেশ্য
একেবারে শুরুর দিকে এই প্রকল্পে ছিল "ইম্যাকস নামে একটি টেক্সট এডিটর। Lisp নামের প্রোগ্রামিং ভাষায় এডিটরে কমান্ড ব্যবহার করতে হত, এর সাথে ছিল সোর্স লেভেলের ডিবাগার, একটি yacc-কম্পিটেবল পার্সার জেনারেটর এবং একটি লিংকার"। এর সাথে একটি কার্নেল ছিল, যদিও সেই সময় এটি পূর্ণাঙ্গ ছিল না। পরবর্তীতে কার্নেল এবং কম্পাইলার সম্পূর্ণ হওয়ার পর প্রোগ্রাম ডেভলপমেন্টের কাজে গ্নু ব্যবহার করা শুরু হয়। এর মূল লক্ষ্য ছিল ইউনিক্স সিস্টেমের মত বিভিন্ন কাজেএ ব্যবহার উপযোগী অ্যাপলিকেশন তৈরী করা। গ্নু ইউনিক্স সিস্টেমের অ্যাপলিকেশনসমূহ চালাতে পারতো যদিও এটি বিশেষ উল্লেখযোগ্য হিসাবে চিহ্নিত করা হত না। পরবর্তীতে গ্নুতে আরও বিশেষ ধরনের কিছু বৈশিষ্ট সংযোজন করা হয় এর মধ্যে রয়েছে বড় আকারের ফাইলের নাম ব্যবহার, ফাইল সংস্করণ নম্বর ব্যবহার, এবং ক্র্যাশ করে না এমন ফাইল সিস্টেম ইত্যাদি। গ্নু মেনিফেস্টো লেখা হয়েছিল অন্যদের সহায়তা পেতে এবং সকলে সম্পৃক্ততার সুযোগ সৃষ্টি করে দিতে। প্রোগ্রামারদের তাদের পছন্দের অংশে অংশগ্রহণের জন্য উৎসাহিত করা হত। যেকেউ এই প্রকল্পে অর্থ অনুদান, কম্পিউটার যন্ত্রাংশ দান অথবা নিজের অবসর সময়ে কোড লিখে সহায়তা করেছেন।
দর্শন এবং কার্যক্রম
যদিও অধিকাংশ গ্নু প্রকল্পের ফলাফল কারিগরি ধরনের। কিন্তু এই প্রকল্পটি শুরু করা হয়েছিল একটি সামাজিক, নৈতিক এবং রাজনৈতিক আন্দোলন হিসাবে। সফটওয়্যার এবং লাইসেন্স প্রকাশের পাশাপাশি গ্নু প্রকল্প থেকে বেশ কিছু প্রকাশনা হয়েছে, যদিও এর অধিকাংশেরই লেখক ছিলেন রিচার্ড স্টলম্যান।
অংশগ্রহন
গ্নু ওয়েবসাইটে এর অধীনে পরিচালিত প্রকল্পসমূহের একটি তালিকা রয়েছে। এবং প্রতিটি প্রকল্পের ক্ষেত্রে নির্ধারিতভাবে বলা আছে ঠিক কোন ধরনের ডেভলপাররা এখানে কাজ করতে পারবেন। এই সকল প্রকল্পে কাজ করার যোগ্যতার নির্দিষ্ট কোন মাত্রা নির্ধারণ করা হয়নি এবং এক একটি প্রকল্পে এক এক ধরনের যোগ্যতা প্রয়োজন হয়, তবে প্রোগ্রামিং এর অভিজ্ঞতা রয়েছে এমন সকলকেই যোগদানের জন্য উৎসাহিত করা হয়।
ফ্রি সফটওয়্যার
গ্নু প্রকল্পে এমন সফটওয়্যার সমূহ ব্যবহার করা হয় যা কপি, সম্পাদনা, বা বিতরণের ক্ষেত্রে স্বাধীনতা দেয়া হয়েছে। এগুলোকে স্বাধীন সফটওয়্যার বলা হয় কারণ ব্যবহারকারীর প্রয়োজন অনুযায়ী এটি পরিবর্তন করার অনুমতি দেয়া হয়েছে। কম্পিউটার প্রোগ্রামাররা কীভাবে এই সফটওয়্যারটি পেতে পারে সেটি নির্ভর করে এর বিতরণ পদ্ধতির উপর। প্রোগ্রামার সফটওয়্যারটি তার কোনো বন্ধু বা ইন্টারনেট থেকে সংগ্রহ করে থাকতে পারেন, অথবা সফটওয়্যারটি কিনে থাকতে পারেন। গ্নু সফটওয়্যারের ক্ষেত্রে চার ধরনের স্বাধীনতার নিশ্চিত করে থাকে:
কপিলেফ্ট
কপিলেফ্ট প্রোগ্রামারদের সফটওয়্যারগুলো স্বাধীনভাবে ব্যবহার করার সুযোগ করে দেয়। কপিলেফ্ট আইনগত পদ্ধতিতে বৈধভাবে প্রত্যেককে সফটওয়্যার বা এর সোর্স কোড ব্যবহার, সম্পদনা, এবং পুনর্বিতরণ করার অধিকার দেয়া। তবে এক্ষেত্রে বিতরণের সময় অবশ্যই এই নিয়মগুলো/অধিকারগুলো দিতে হবে। নতুন তৈরী প্রোগ্রাম এবং সোর্সকোডও কপিলেফ্ট হতে হবে।
অপারেটিং সিস্টেম ডেভলপমেন্ট
thumb|[[গ্নু অপারেটিং সিস্টেমের উদাহরণ, গ্নু হার্ড]] গ্নু প্রকল্পের মূল লক্ষ্য ছিল একটি ফ্রি সফটওয়্যার অপারেটিং সিস্টেম তৈরী করা। ১৯৯২ এর মধ্যমে গ্নু প্রকল্পের অধিনে অপারেটিং সিস্টেমের প্রধান প্রধান অংশগুলো তৈরী সম্পন্ন হয়েছিল। এবং কার্নেল গ্নু হার্ড এর কাজ চলছিল। ১৯৯১ সালে লিনুস তোরভাল্দ্‌স পৃথকভাবে লিনাক্স কার্নেল তৈরী করেন, যার মাধ্যমে এই শেষ শূন্যস্থানটিও পূরণ হয়ে যায়। লিনাক্স ০.১২ সংস্করণটি ১৯৯২ সালে জিপিএল লাইসেন্সের অধিনে প্রকাশ করা হয়েছিল। গ্নু এবং লিনাক্স এর সমন্বয়ে সর্বপ্রথম একটি পূর্ণাঙ্গ ফ্রি সফটওয়্যার অপারেটিং সিস্টেম প্রকাশ করা হয়। যদিও লিনাক্স গ্নু প্রকল্পের অংশ নয়, কিন্তু এটির ডেভলপমেন্টের কাজে GCC এবং আরও কিছু গ্নু প্রোগ্রামিং টুল ব্যবহার করা হয়েছে।
কনজারভেটিভ পার্টি
কনজারভেটিভ বা রক্ষণশীল শব্দটি ব্রিটেনে ১৮২৪ সালে প্রথম ব্যবহার করেন জর্জ ক্যানিং(George Canning: ১৭৭০-১৮২৭)। ১৮৩৪ সালে ট্যামওয়ার্থ মেনিফেস্টো(Tamworth MenifesTo) গ্রহণ করার পর থেকেই প্রকৃতপক্ষে এই দল্টি তার কাঠামোগত রূপ পরিগ্রহ করে। এই মৌলিক নীতি ও লক্ষ্যাদি সূত্রবদ্ধ করেন বেঞ্জামিন ডিজরেইলি(Benjamin Disraeli:১৮০৪-১৮৮১)। এই সব লক্ষ্যের অন্যতম হচ্ছে বিধিবদ্ধ আইন কঠোরভাবে অনুসরণ, ব্রিটিশ সাম্রাজ্যের রক্ষণ ও বিস্তার ঘটানো এবং জনগণের অবস্থার উন্নতি সাধন।
আইরিশ হোমরুল প্রশ্নে লিবারেল পার্টিতে ১৮৮৬ সালে ভাঙ্গন দেখা দিলে উইলিয়াম এওয়ার্ট গ্ল্যাডস্টোনের(William Ewart Gladstone:১৮৫৮-১৯২৩) বিরোধীরা কনজার্ভেটিভ দলে যোফ দেয়। এই সময় পর্যন্ত এটি সাধারণভাবে 'কনজারভেটিভ' ও 'ইউনিয়নিস্ট' পার্টি সিসেবেই পরিচিত ছিল।
কনজারভেটিভ পার্টি ১৮৯২ থেকে ১৮৯৫ এবং ১৮৯৫ থেকে ১৯০৫ সাল পর্যন্ত দু'বার ক্ষমতাসীন হয়। তবে শুল্ককরের ক্ষেত্রে সংস্কারের প্রশ্নে নিজেদের মধ্যে মতদ্বৈততা ও সুস্পষ্ট সামাজিক নীতির অভাবে দলটি সঙ্কটের সম্মুখীন হয়, ফলে দীর্ঘকাল ক্ষমতার বাইরে থাকে। অ্যান্ড্রু বোনার ল-র(Andrew Bonar Law:১৮৫৮-১৯২৩) নেতৃত্বে ১৯২২ সালে দলটি আবার ক্ষমতায় আসে।
বিভিন্ন সময়ে যাঁরা দলটির নেতৃত্ব দিয়েছেন, তাদের মধ্যে রয়েছেন স্যার অ্যালেক ডগলাস-হিউম(Alec Douglas-Home), স্যার উইন্সটন চার্চিল, কুইন্টিন হগ(Quintin Hogg), এডওয়ার্ড হিথ প্রমুখ।
ফিকহ শাস্ত্রে দারুল উলুম দেওবন্দ
থাম্ব|২০১৮ সালে দারুল উলুম দেওবন্দ দারুল উলুম দেওবন্দ ভারতের উত্তরপ্রদেশের সাহারানপুর জেলায় অবস্থিত একটি মাদ্রাসা, যা ১৮৬৬ সালের ৩০ মে প্রতিষ্ঠিত হয়। ফিকহের ক্ষেত্রে দারুল উলুম দেওবন্দের আলেমগণ হানাফি মাযহাবের অনুসারী এবং আইনগত বিষয় নিয়ে আলোচনার ক্ষেত্রে আবু হানিফা এবং তার শিষ্যদের রেখে যাওয়া বিশাল সাহিত্য তাদের মূল উৎস হিসেবে কাজ করে। তারা এক্ষেত্রে মধ্যপন্থী ও ভারসাম্যপূর্ণ পন্থা অবলম্বন করেছে। তারা শুধু ইরাকের ফুকাহাদের অনুসরণ করেননি বরং বিভিন্ন স্থানে হিজাজের ফুকাহাদের অনুসরণ করেছেন। তারা প্রচলিত ৪ ফিকহি মাযহাবকে আহলে সুন্নাত ওয়াল জামায়াতের অন্তর্ভুক্ত মনে করে। দারুল উলুম দেওবন্দ প্রতিষ্ঠার সাথে সাথে তা হয়ে ওঠে উপমহাদেশে ফিকহ ও ফতওয়ার কেন্দ্র। এটি এমন পণ্ডিতদের জন্ম দিয়েছে যারা ফিকহকে তাদের মনোযোগের কেন্দ্রবিন্দুতে পরিণত করেছে। বিভিন্ন উপায়ে ফিকহের ক্ষেত্রে তারা অবদান রেখেছে। যেমন: তারা প্রতিষ্ঠান ও একাডেমি প্রতিষ্ঠা করেছে, সেমিনারের আয়োজন করেছে, আইনশাস্ত্রের উপর বিভিন্ন বই লিখেছে, পুরানো কাজের উপর ভাষ্য দিয়েছে, নতুন সমস্যার সমাধান দেওয়ার চেষ্টা করেছে, মানুষের সুবিধার্থে ফরমান জারি করেছে ইত্যাদি। সংক্ষেপে ফিকহের এমন একটি অঙ্গনও ছিল না যা মাদ্রাসার নজরে পড়েনি। ভারত উপমহাদেশে সর্বপ্রথম দারুল উলুম দেওবন্দ মাদ্রাসায় দারুল ইফতা বা ফাতওয়া বিভাগ চালু করা হয়। এই বিভাগের অনলাইন ওয়েবসাইট দারুলইফতা-দেওবন্দ.কম।
প্রেক্ষাপট
থাম্ব|১৯২৮ সালে [[আল কাসিম|আল কাসিমে প্রকাশিত মসজিদে সাত্তা, যেখানে দারুল উলুম দেওবন্দের সূচনা হয়।]] ৬০০ খ্রিস্টাব্দের দিকে আরবের মক্কায় ইসলামের প্রচার শুরু করেন মুহাম্মদ (স.)। ইসলামের ধর্মগ্রন্থ কুরআনে ইসলামকে একটি পূর্ণাঙ্গ জীবন ব্যবস্থা হিসেবে ঘোষণা করা হয়েছে। এর ব্যাপ্তি জীবনের সর্বক্ষেত্রে। ব্যক্তিগত, পারিবারিক, সামাজিক, জাতীয় ও আন্তর্জাতিক জীবনের সব ক্ষেত্রেই ইসলামের নিয়ন্ত্রণাধীকার। এ যুগে আরবের সামাজিক জীবন ছিল সাধাসিধা ও সরল। প্রয়োজন সীমিত ও সমস্যার সমাধান ছিল সীমাবদ্ধ। তাই তাদের সামাজিক জীবনের খুঁটিনাটি বিষয়গুলো সর্বযুগের সমোপযোগী ও সর্বসাধারণের বোধগম্য করে সম্পাদনা করার প্রয়োজনীয়তা অনুভূত হয়নি। পরবর্তী পর্যায়ে সাহাবা ও তাবেয়ীদের যুগে ইসলাম সারাবিশ্বে ছড়ায়ে পড়ে। মুসলমানগণ বিভিন্ন জাতির সংস্পর্শে আসে। নতুন নতুন সভ্যতা ও সাংস্কৃতির সাথে তাদের পরিচয় ঘটে। মুসলিম সমাজে নতুন নতুন সমস্যা দানা বেঁধে উঠে। এমনি এক যুগ সন্ধিক্ষণে তাবেয়ীদের যুগের শেষের দিকে একদল আলেম সম্প্রদায় কুরআন ও সুন্নাহর আলোকে এমন একটি সার্বজনীন আইন শাস্ত্র সম্পাদনায় হাত দেন যা সকল স্থান কাল ও পাত্রের জন্য প্রযোজ্য, সকল অবস্থায় উদ্ভূত সমস্যার সমাধানে সক্ষম, এর পূর্ণাঙ্গ রূপই আজ ফিকহ বা ইসলামি আইন শাস্ত্র নামে প্রতিষ্ঠিত হয়েছে।
ফিকহ (فقھ) একটি আরবি শব্দ। এর আভিধানিক অর্থ ফকিহ হওয়া, জানা, জ্ঞাত হওয়া বা অবহিত হওয়া। ইসলামের বিধি বিধানগুলোর সমষ্টিকে ফিকহ বলা হয়। ইসলামি গবেষকগণ স্বীয় প্রজ্ঞা তথা ইজতিহাদের ভিত্তিতে (চূড়ান্ত গবেষণা) ও একনিষ্ঠভাবে মুসলিম মিল্লাতের জন্য যে জীবন প্রণালী ও পদ্ধতি প্রণয়ন করেছেন তাই হল ‘ইলমুল ফিকহ’ তথা ফিকহ শাস্ত্র। তারা ইবাদত-বন্দেগী পারষ্পরিক লেনদেন, আচার-ব্যবহার ইত্যাদি সম্পর্কে যে শিক্ষা ও নির্দেশ কুরআন ও হাদিসে ভিন্ন ভিন্ন ভাবে ছিল, সে সবগুলোকে একস্থানে নিজেদের ক্রম বিন্যাসে সাজিয়ে একত্র করেছেন। সেটাই ফিকহে ইসলামি বা ইলমে ফিকহ। এক কথায় এটা হল ইসলামের আইন শাস্ত্র। ইসলাম যে জীবনের বাণী নিয়ে এ পৃথিবীতে এসেছে বাস্তব জীবনে তার প্রয়োগ বিধিই ফিকহ শাস্ত্রে বর্ণিত হয়েছে। ফিকহ শাস্ত্রের মূল লক্ষ্যই হল, আল্লাহ ও বান্দার অধিকার সমূহ সম্পর্কে অবগত হয়ে তদানুযায়ী কর্ম সম্পাদন করা। আর এ বিষয়গুলো অবগত হয়ে তদানুযায়ী আমলকরত: আল্লাহর সন্তোষ এবং ইহলৌকিক ও পারলৌকিক কল্যাণ অর্জন করা। আর ফিকহ শাস্ত্রের মূল উদ্দেশ্যই হল জাতিকে ইসলামি শরিয়ত জানানো এবং তদানুযায়ী আমল করানো। ফিকহ শাস্ত্রের বিষয়বস্তু হচ্ছে ইসলামি শরিয়তের প্রতিষ্ঠিত আহকাম তথা বিধি-বিধান অনুযায়ী বান্দা ও তার জীবনের সামগ্রীক কাযার্বলী। মানুষের ব্যাক্তিগত, পারিবারিক, সামাজিক, রাষ্ট্রীয়, আন্তজার্তিক, রাজনৈতিক, অর্থনৈতিক, সংস্কৃতিক, নৈতিক, ইবাদত ও মুআমিলাত ইত্যাদি যাবতীয় বিষয়ে শরিয়তের বিধান মেনে চলার জন্য চিন্তা-গবেষণা ও অবগত হওয়াই হচ্ছে এ শাস্ত্রের মূল বিবেচ্য বিষয়। ফিকহশাস্ত্র মানুষের ব্যক্তিগত, পারিবারিক, সামাজিক ও রাষ্ট্রীয় জীবনের সাথে ওঁতপ্রোতভাবে জড়িত। মানুষের গতিশীল জীবনে ইসলামী শরিআতের ব্যাপারে অনেক জটিলতা দেখা দেয়। আর এ জটিলতা ও সমস্যা সমাধানের জন্য ফিকহ শাস্ত্রের প্রয়োজন রয়েছে।
ফিকহের ন্যায় অন্য কোন ইলম মুসলমানদের নিকট অধিক গুরুত্ব লাভ করেনি। ইসলামের প্রাথমিক যুগ থেকে শুরু করে প্রত্যেক যুগেই ফিকহকে অত্যধিক গুরুত্ব দেয়া হয়েছে। রাসুলুল্লাহ (সা.) তার সাহাবীগণকে ফিকহ শিক্ষা দিতেন এবং তাদেরকেও ইজতিহাদের প্রশিক্ষণ দিতেন। যুগের ভিত্তিতে ফিকহের ক্রমবিকাশের ধারাকে ছয়টি ভাগে ভাগ করা হয়েছে। যথা:
বাণিজ্যের হাত ধরে ভারতীয় উপমহাদেশে আরবের মুসলিম ধর্ম প্রচারকদের আনাগোনা শুরু হয়। পরবর্তীতে ভারতীয় উপমহাদেশের প্রচুর মানুষ ইসলাম গ্রহণ করে। ১২শ থেকে ১৬শ শতাব্দীতে মুসলমানদের ভারত বিজয়ের সূচনা হয়। ১৭০৭ সালে সম্রাট আওরঙ্গজেবের মৃত্যুর পরই ভারতে মুসলমানদের শাসন ক্ষমতা খর্ব হতে থাকে। এ শতাব্দীর মধ্যবর্তী সময়ে ভারতে কোম্পানি শাসনের সূচনা ঘটে যা পরবর্তীতে ভারতকে ব্রিটিশদের অধীনে চলে যেতে সাহায্য করে। ব্রিটিশদের হাতে ইসলামি শিক্ষা ও সংস্কৃতির প্রচার বাধাগ্রস্ত হয়। ফলশ্রুতিতে ১৮৫৭ সালে মুসলমানরা সিপাহি বিদ্রোহ সংগঠিত করে। এটি ব্যর্থ হবার পর এর ক্ষত মিটানোর উদ্দেশ্যে আপাততঃ সশস্ত্র সংগ্রামের ধারা স্থগিত রেখে সাম্রাজ্যবাদ ও উপনিবেশবাদ বিরোধী স্বাধীনতা আন্দোলন ও ইসলামের চেতনায় একদল কর্মী তৈরির লক্ষ্যে ইমদাদুল্লাহ মুহাজিরে মক্কির ইঙ্গিতে ও কাসেম নানুতুবির নেতৃত্বে এবং সিপাহি বিদ্রোহে অংশগ্রহণকারী কয়েকজন ব্যক্তির মাধ্যমে ১৮৬৬ সালের ৩০ মে ভারতের উত্তরপ্রদেশস্থ সাহারানপুর জেলার দেওবন্দ নামক বস্তিতে সাত্তা মসজিদের প্রাঙ্গনে ছোট্ট একটি ডালিম গাছের ছায়ায় দারুল উলুম দেওবন্দের গোড়া পত্তন করা হয়। হাদিস, তাফসীর, সীরাতের ন্যায় ফিকহ শাস্ত্রেও দারুল উলুম দেওবন্দের আলেমগণ উল্লেখযোগ্য অবদান রেখে যাচ্ছেন।
দারুল ইফতা
দারুল উলুম দেওবন্দে দারুল ইফতা প্রতিষ্ঠার পূর্বে মাদ্রাসার বিভিন্ন আলেমদের দ্বারা পৃথকভাবে ফতোয়া লেখার কাজ করা হতো। কাসিম নানুতুবি, রশিদ আহমদ গাঙ্গুহি, ইয়াকুব নানুতুবি, আশরাফ আলী থানভী প্রমুখ শিক্ষকগণ এটি সম্পাদন করতেন এবং ধর্মীয় বিষয়ে জনগণকে পথপ্রদর্শন করতেন। যখন, ফতোয়া চাওয়া লোকের সংখ্যা বৃদ্ধি পায় এবং শিক্ষকদের জন্য পাঠদানের সাথে এই প্রশ্নের উত্তর দেওয়া কঠিন হয়ে পড়ে, তখন দারুল উলুমের শুরা এই উদ্দেশ্যে একটি পৃথক দারুল ইফতা প্রতিষ্ঠার প্রস্তাব পাস করে। তাই ১৩১০ হিজরিতে একটি স্থায়ী দারুল-ইফতা প্রতিষ্ঠিত হয় এবং আজিজুর রহমান উসমানি এর প্রথম মুফতি নির্বাচিত হন যিনি সেই সময়ে মাদ্রাসার নায়েব-ই-মুহতামিম ছিলেন।
১৮৯২ সালে দারুল উলুম দেওবন্দের দারুল ইফতা বিভাগ প্রতিষ্ঠিত হয়। সৈয়দ মেহবুব রিজভীর মতে এই বিভাগের প্রথম প্রধান মুফতি আজিজুর রহমান উসমানি তার সময়কালে ৩৭, ৫৬১টি ফতোয়া প্রদান করেছেন। ইজাজ আলী আমরুহী তার দুই মেয়াদে প্রায় ২৪,৮৫৫টি ফতোয়া দিয়েছেন। তৃতীয় মুফতি রিয়াজউদ্দিন বিজনুরী প্রদানকৃত ফতোয়ার সংখ্যা প্রায় ৫০০০ এবং মুহাম্মদ শফি উসমানি তার দুই মেয়াদে জারি করেছিলেন ২৬,০০০ টি ফতোয়া। মুহাম্মদ সাহুল ভাগলপুরী ১৫,১৮৫ টি, কেফায়তুল্লাহ গাঙ্গুহী ৫,৮৪০টি এবং ফারুক আহমদ প্রায় ৮৪৭৫ টি ফতোয়া জারি করেছিলেন। মাহদী হাসান শাহজাহানপুরী তার বিশ বছর সময়কালে প্রায় ৭৫,৩৩৪ টি ফতোয়া প্রদান করেছিলেন।
এই বিভাগ থেকে প্রকাশিত গ্রন্থ সমূহের মধ্যে রয়েছে:
ফিকহি সংগঠন
ফিকহ ও ফতওয়ার উন্নয়নে দারুল উলুম দেওবন্দের আলেমগণ বিভিন্ন একাডেমি প্রতিষ্ঠা করেন। যার মধ্যে বিখ্যাত প্রতিষ্ঠানগুলো হল:
দারুল কাজা, ইমারতে শরিয়াহ
এই একাডেমিটি ১৯২১ সালে প্রতিষ্ঠিত হয়েছিল। এর প্রধান উদ্দেশ্য ছিল, মুসলমানদের একত্রিত করা, ইসলামি আইনের প্রচার এবং মুসলমানদেরকে ইসলামের সঠিক পথে পরিচালিত করা। একাডেমির প্রধান প্রস্তাবক ছিলেন আবুল কালাম আজাদ, মুফতি কিফায়াতুল্লাহ এবং সৈয়দ সুলাইমান নদভী। শাহ বদরুদ-দীন একাডেমির প্রথম আমীর নির্বাচিত হন।
ইদারা মাবাহিছে ফিকহিয়্যাহ
এটি জমিয়ত উলামায়ে হিন্দের পৃষ্ঠপোষকতায় ১৯৭০ সালে ইসলামি আইনজ্ঞ মুহাম্মদ মিয়া দেওবন্দি কর্তৃক প্রতিষ্ঠিত একটি ফিকহ গবেষণা কেন্দ্র। এটি প্রতিষ্ঠার লক্ষ্য ছিল ইসলামি আইন দ্বারা প্রতিষ্ঠিত নীতি ও বিধিগুলোর সাথে সঙ্গতি রেখে শরিয়াহ সংক্রান্ত উদ্ভুত বিভিন্ন নতুন সমস্যা নিয়ে ইসলামি আইনজ্ঞদের সমষ্টিগত চিন্তাভাবনা, পারস্পরিক পরামর্শ ও সহযোগিতার মাধ্যমে যাতে একটি সিদ্ধান্তে পৌঁছানো যায়।
ইসলামি ফিকহ একাডেমি, ভারত
সংক্ষেপে আইএফএ ১৯৮৮ সালে নয়াদিল্লিতে প্রতিষ্ঠিত একটি ফিকহ  (ইসলামি আইন) ইনস্টিটিউট। এটি ১৯৯০ সালে দাতব্য ট্রাস্ট হিসাবে নিবন্ধিত হয়েছিল। কাজী মুজাহিদুল ইসলাম কাসেমি এর প্রতিষ্ঠাতা এবং আমৃত্যু মহাসচিব ছিলেন। একাডেমি একটি নিবন্ধিত এনজিও যা তখন থেকেই গবেষণা-ভিত্তিক সংস্থা হিসেবে কাজ করে।
আল-মাহাদ আল-আলি আল-ইসলামি, হায়দ্রাবাদ
বিভিন্ন মাদ্রাসার গ্রাজুয়েটদের ফিকহের একটি বিশেষ ক্ষেত্রে প্রশিক্ষণের জন্য একাডেমিটি প্রতিষ্ঠিত হয়েছিল। এটি আনুষ্ঠানিকভাবে ১৪২০ হিজরিতে খালিদ সাইফুল্লাহ রাহমানি দ্বারা প্রতিষ্ঠিত হয়েছিল।
ফিকহি গ্রন্থ
ফিকহের বিকাশের জন্য দারুল উলুম দেওবন্দের পণ্ডিতগণ প্রচুর সাহিত্য সৃষ্টি করেছেন এবং পূর্ববর্তীদের বিভিন্ন কাজ অনুবাদ করেছেন৷ তার মধ্যে রয়েছে:
ফাতাওয়ায়ে রশিদিয়া
এই গ্রন্থে রশিদ আহমদ গাঙ্গুহি প্রদত্ত ফতোয়া সমূহ লিপিবদ্ধ করা হয়েছে। গ্রন্থটির খণ্ড সংখ্যা ৩। এতে ইলমুল গাইব, তাজিয়াহ পরস্তি, তাফসীর, হাদিস, ইতিকাদাত সম্পর্কিত বিষয়গুলো তর্কমূলকভাবে আলোচনা করা হয়েছে।
জদিদ মাসায়েল কে শরঈ আহকাম
শফি উসমানি এই বইটিতে বিমান, জাহাজ, রোয়ত-ই-হিলাল, ভবিষ্য তহবিল, রিবা, মেশিন দ্বারা জবাই, ভোট এবং ভোটার ইত্যাদি আধুনিক বিষয়ে উত্তর দিয়েছেন।
ব্যাংক বীমা এবং সরকারী কর্জ
বুরহান আল দীন এই বইয়ে ব্যাংকের বীমা, সরকারী ঋণ সম্পর্কে ইসলামের মৌলিক নীতিগুলি নিয়ে আলোচনা করেছেন। বিষয়ানুযায়ী এটি একটি গুরুত্বপূর্ণ সংযোজন।
ইসলামি আদালত
কাজী মুজাহেদুল ইসলাম কাসেমির এই বইটি বিচার বিষয়ে চার মাজহাবের একটি ভূমিকা প্রদান করে। নবীর সময় থেকে মুয়াবিয়ার সময়কাল পর্যন্ত বিচারিক ব্যবস্থা বিস্তারিতভাবে আলোচনা করা হয়েছে।
কেফায়েতুল মুফতি
বইটি লিখেছেন কেফায়েতুল্লাহ দেহলভি। বইটি ৯ টি খণ্ডে বিভক্ত। এতে ইমাম, তাফসির, হাদীস, ইতিহাস, বিচার, পবিত্রতা, নামাজ, জানাজাহ, জাকাত, বিয়ে, হিজাব, ইসলামি শরীয়াহের আলোকে পরিবার পরিকল্পনা ও তালাক নিয়ে আলোচনা করা হয়েছে।
জামিয়া বিন্নুরীয়া
জামিয়া বিন্নুরীয়া ( আরবি : الجامعۃ البنوریۃ العالمیۃ) পাকিস্তানের একটি আন্তর্জাতিক দেওবন্দি মাদ্রাসা। এটি একটি আধুনিক মাদ্রাসা হিসেবে বিবেচিত হয়।
ইতিহাস
মুফতি মুহাম্মদ নাঈম ১৯৭৮ সালে জামিয়া বিন্নুরীয়া প্রতিষ্ঠা করেছিলেন । এটি ইত্তেহাদ তানজিমাতুল মাদারিসে দ্বীনিয়ার (আইটিএমডি) সাথে সম্পর্কিত, এটি পাঁচটি ধর্মীয় শিক্ষাবোর্ডের কনফেডারেশন। একসময় জামিয়া বিন্নুরীয়া পাকিস্তানে বিদেশী শিক্ষার্থীদের সর্বাধিক তালিকাভুক্তি ছিল বলে জানা যায়। ১১ ই সেপ্টেম্বর, ২০০১ এর হামলার পরে এর আন্তর্জাতিক তালিকাভুক্তি হ্রাস পেয়েছে । ২০০৫ সালে, এর প্রায় ৩,০০০ পুরুষ এবং ৫০০ মহিলা ছাত্র ছিল, যার মধ্যে যুক্তরাষ্ট্র, কানাডা, যুক্তরাজ্য, ফ্রান্স, জার্মানি এবং পূর্ব এশিয়ার শিক্ষার্থী অন্তর্ভুক্ত ছিল। জামিয়া বিন্নুরীয়ায় মহিলাদের জন্য ইফতা বিভাগ আছে ।
২০২০ সালের ২০ শে জুন মুফতি মুহাম্মদ নাঈমের মৃত্যুর পরে তাঁর ছেলে নোমান নাঈম ২৩ শে জুন ২০২০ সালে এর অধ্যক্ষ নিযুক্ত হন।
বিভাগ
জামিয়া বিন্নুরীয়াতে নিম্নলিখিত বিভাগসমূহ রয়েছে:
অ্যান্ড্রু রবার্টসন
অ্যান্ড্রু হেনরি রবার্টসন (Andrew Robertson; জন্ম: ১১ মার্চ ১৯৯৪; অ্যান্ড্রু রবার্টসন নামে সুপরিচিত) হলেন একজন স্কটিশ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং স্কটল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলে থাকেন।
স্কটিশ ফুটবল ক্লাব সেল্টিকের যুব পর্যায়ের হয়ে খেলার মাধ্যমে রবার্টসন ফুটবল জগতে প্রবেশ করেছেন এবং পরবর্তীকালে কুইনস পার্কের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমে, স্কটিশ ক্লাব কুইনস পার্কের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; কুইনস পার্কের হয়ে তিনি ৩৪ ম্যাচে ২টি গোল করেছেন। অতঃপর ২০১৩–১৪ মৌসুমে তিনি ডান্ডি ইউনাইটেডে যোগদান করেছেন, ডান্ডি ইউনাইটেডে মাত্র ১ মৌসুম অতিবাহিত করার পর ২.৮৫ মিলিয়ন ইউরোর বিনিময়ে স্কটিশ ক্লাব হাল সিটির সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১১৫ ম্যাচে ৫টি গোল করেছেন। ২০১৭–১৮ মৌসুমে, তিনি ৮ মিলিয়ন ইউরোর বিনিময়ে হাল সিটি হতে স্কটিশ ক্লাব লিভারপুলে যোগদান করেছেন, যেখানে তিনি ইয়ুর্গেন ক্লপের অধীনে এপর্যন্ত ৪টি শিরোপা জয়লাভ করেছেন।
২০১৩ সালে, রবার্টসন স্কটল্যান্ড অনূর্ধ্ব-২১ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। তিনি ২০১৪ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ৪০-এর অধিক ম্যাচে একাধিক গোল করেছেন।
ব্যক্তিগতভাবে, রবার্টসন বেশ কিছু পুরস্কার জয়লাভ করেছেন, যার মধ্যে ২০১৮–১৯ উয়েফা চ্যাম্পিয়নস লিগের মৌসুম সেরা দলের স্থান পাওয়া অন্যতম। দলগতভাবে, রবার্টসন এপর্যন্ত ৫টি শিরোপা জয়লাভ করেছেন, যার মধ্যে ১টি হাল সিটির হয়ে এবং ৪টি লিভারপুলের হয়ে জয়লাভ করেছেন।
প্রারম্ভিক জীবন
অ্যান্ড্রু হেনরি রবার্টসন ১৯৯৪ সালের ১১ই মার্চ তারিখে স্কটল্যান্ডের গ্লাসগোয় জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি ছোটবেলা থেকেই সেল্টিকের ভক্ত ছিলেন। তার বাবার নাম ব্রায়ান একজন অপেশাদার ফুটবল খেলোয়াড় ছিলেন।
আন্তর্জাতিক ফুটবল
রবার্টসন স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০১৩ সালের ১০ই অক্টোবর তারিখে তিনি ২০১৩ উয়েফা ইউরোপীয় অনূর্ধ্ব-২১ চ্যাম্পিয়নশিপ বাছাইপর্বে স্লোভাকিয়া অনূর্ধ্ব-২১ দলের বিরুদ্ধে ম্যাচে স্কটল্যান্ড অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ২ বছরে ৪ ম্যাচে অংশগ্রহণ করেছেন।
২০১৪ সালের ৫ই মার্চ তারিখে, মাত্র ১৯ বছর ১১ মাস ২২ দিন বয়সে, বাম পায়ে ফুটবল খেলায় পারদর্শী রবার্টসন পোল্যান্ডের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। উক্ত ম্যাচের ৬৭তম মিনিটে কেন্দ্রীয় মধ্যমাঠের খেলোয়াড় ব্যারি ব্যানানের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি একজন মধ্যমাঠের খেলোয়াড় হিসেবে খেলেছেন। ম্যাচটি স্কটল্যান্ড ১–০ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে রবার্টসন সর্বমোট ৫ ম্যাচে ১টি গোল করেছেন। জাতীয় দলের হয়ে অভিষেকের ২৫৯ দিন পর, স্কটল্যান্ডের জার্সি গায়ে প্রথম গোলটি করেন; ২০১৪ সালের ১৮ই নভেম্বর তারিখে, ইংল্যান্ডের বিরুদ্ধে ম্যাচে দলের একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২০১৮ সালের ৭ই সেপ্টেম্বর তারিখে, তিনি বেলজিয়ামের বিরুদ্ধে এক প্রীতি ম্যাচে স্কটল্যান্ডের হয়ে প্রথমবারের মতো অধিনায়কের দায়িত্ব পালন করেন, ম্যাচটিতে স্কটল্যান্ড ৪–০ গোলের ব্যবধানে পরাজিত হয়েছিল।
বাবু লাল
বাবু লাল (১৯২৪ – ১৬ মে ১৯৫৩) একজন ভারতীয় বক্সার ছিলেন। তিনি ১৯৪৮ গ্রীষ্মকালীন অলিম্পিক গেমসে ভারতের হয়ে পুরুষদের বক্সিং-এ প্রতিদ্বন্দ্বিতা করেন।
অ্যান্ড্রু রবার্টসন
ব্যক্তিগত জীবন
রবার্টসন র‍্যাচেল রবার্টসর সাথে একটি সম্পর্কে আবদ্ধ রয়েছেন। তাদের উভয়ের রোকো (২০১৭ সালের ২৬শে আগস্ট জন্মগ্রহণ করেছে) নামে একটি পুত্রসন্তান এবং আরিয়া (২০১৯ সালের জানুয়ারি মাসে জন্মগ্রহণ করেছে) নামে একটি কন্যাসন্তান রয়েছে।
সুইটহার্ট ভিডিও
সুইটহার্ট ভিডিও হল একটি কানাডীয় পর্নোগ্রাফিক চলচ্চিত্র স্টুডিও যা মন্ট্রিল, কেবেক ভিত্তিক। স্টুডিওটি ২০০৮ সালে জোনাথন ব্লিট এবং পর্নোগ্রাফিক অভিনেত্রী নিকা নোয়েল দ্বারা প্রতিষ্ঠিত হয়েছিল,  এবং এটি লেসবিয়ান -থিমযুক্ত চলচ্চিত্রগুলিতে বিশেষীকরণ করে। নোয়েল প্রাথমিকভাবে সমস্ত চলচ্চিত্র লিখতেন এবং পরিচালনা করেতেন,  কিন্তু তিনি ২০১১ সালে স্টুডিও ছেড়ে চলে যান। পরবর্তী চলচ্চিত্রগুলি প্রাথমিকভাবে মেলিসা মনেট, ডানা ভেসপোলি এবং জেমস অ্যাভালন সহ প্রাপ্তবয়স্ক শিল্পের অন্যান্য ব্যক্তিদের দ্বারা রচিত ও পরিচালিত হয়েছিল; ভেসপোলি এখন একচেটিয়াভাবে সমস্ত চলচ্চিত্র রচনা ও পরিচালনা করেন।
খন্দকার আবদুর রশিদ
খন্দকার আবদুর রশিদ একজন সাবেক বাংলাদেশী সেনা কর্মকর্তা এবং দেশের প্রথম রাষ্ট্রপতি শেখ মুজিবুর রহমানের পলাতক গুপ্তঘাতক।
জীবন বৃত্তান্ত
তিনি পাকিস্তান সেনাবাহিনীতে চাকরি করতেন এবং বাংলাদেশ মুক্তিযুদ্ধের শুরুতে পক্ষত্যাগ করেন। শেখ মুজিবের হত্যার পর খন্দকার মোশতাক আহমেদ বাংলাদেশের রাষ্ট্রপতি হয়েছিলেন।
হত্যার দায়
১৫ আগস্ট ১৯৭৫ সালে শেখ মুজিবের পতন ও হত্যার সময় তিনি একজন প্রধান অংশগ্রহণকারী ছিলেন। তিনি পুরো সময় খন্দকার মোশতাকের সঙ্গে যোগাযোগ বজায় রাখছিলেন। ষড়যন্ত্রকারীরা ঢাকা সেনানিবাসে তার বাসভবনে বেশ কয়েকটি বৈঠক করেন। হত্যার পর তিনি মেজর থেকে লেফটেন্যান্ট কর্নেলে পদোন্নত হন। তিনি হুসেইন মুহাম্মদ এরশাদের শাসনামলে ঢাকায় ফিরে আসেন। তিনি সৈয়দ ফারুক রহমানের সঙ্গে বাংলাদেশ ফ্রিডম পার্টি গঠন করেন।তিনি ১৯৯৬ নির্বাচনে সংসদ সদস্য হন,যদিও পরে সেটা বাতিল হয়ে যায়।
শাস্তি
শেখ মুজিবের হত্যার দায়ে তাকে দোষী সাব্যস্ত করা হয় এবং মৃত্যুদণ্ড দেওয়া হয়। ২০১৬ সাল পর্যন্ত পাওয়া খবর অনুযায়ী তিনি মার্কিন যুক্তরাষ্ট্রে রয়েছেন। বাংলাদেশ সরকার মার্কিন সরকারের সাথে কথা বলে তাকে বাংলাদেশে ফিরিয়ে আনতে চেষ্টা করছে। ২০১৬ সালে শেখ মুজিবের হত্যার দায়ে দোষী সাব্যস্ত হওয়ায়,তার সম্পত্তিগুলি জব্দ করার অনুমতি দিয়ে বাংলাদেশ সরকার একটি আইন পাস করে।কুষ্টিয়া ভিত্তিক জুবিলী ব্যাংক রশীদের শেয়ার বাংলাদেশ ব্যাংক জব্দ করার আদেশ দেয়। তার মেয়ে মেহনাজ রশিদ ফ্রিডম পার্টির বর্তমান নেত্রী এবং ২০০৯ সালে বাংলাদেশ পুলিশ তাকে গ্রেপ্তার করে।
বহিঃসংযোগ
[[চ্যানেল আই] তৃতীয় মাত্রায় প্রকাশিত সাক্ষাতকার]
হাম্মাদ আল-হাররানি
হাম্মাদ আল-হাররানি ছিলেন একজন মুসলিম বিদ্বান, কবি, ব্যবসায়ী, পরিব্রাজক ও আইনজ্ঞ। তাঁর পুরো নাম আবুস-সানা' হাম্মাদ ইবন হিবাতুল্লাহ ইবন হাম্মাদ ইবন ফুদাইল আল-হাররানি আল-হানবালি।
নিজ শহর হাররান ছেড়ে তিনি সুলতান সালাহউদ্দিনের শাসনকৃত মিশরের আলেক্সান্দ্রিয়া শহরে গমন করেন। দুটো শহরেই হানবালি মাযহাব প্রভাবশালী ছিল। অবশ্য মৃত্যুর পূর্বে তিনি নিজ শহর হাররানে ফিরে যান এবং ৫৯৮ হিজরি সন মোতাবেক ১২০২ খ্রিষ্টাব্দে তিনি হাররানে মৃত্যবরণ করেন।
ব্রায়ান ভিটোরি
ব্রায়ান ভিটালিস ভিটোরি (জন্ম: ২২ ফেব্রুয়ারি, ১৯৯০) মাসভিঙ্গো এলাকায় জন্মগ্রহণকারী জিম্বাবুয়ের উদীয়মান টেস্ট ক্রিকেটার। বর্তমানে তিনি জিম্বাবুয়ে জাতীয় ক্রিকেট দলের পক্ষে টেস্ট ও একদিনের আন্তর্জাতিকে খেলছেন। এছাড়াও ঘরোয়া ক্রিকেটে মাসভিঙ্গো, সেন্ট্রালস, সাউদার্ন রক্স ও সাউদার্নসের পক্ষে খেলেছেন।
ঘরোয়া ক্রিকেট
২০০৫-০৬ মৌসুমে ফেইদওয়্যার ক্লোদিং আন্তঃপ্রাদেশিক প্রতিযোগিতায় মাসভিঙ্গো দলের পক্ষে লিস্ট এ ক্রিকেটে তার অভিষেক ঘটে। মাসভিঙ্গোর তিন খেলাতেই অংশ নিয়ে ১২.০০ গড়ে তিনি তিন উইকেট পান। ২০০৭-০৮ মৌসুমে সাউদার্নসের পক্ষে খেলেন ও প্রথমবারের মতো জিম্বাবুয়ের ক্রিকেটের পুণঃগঠনের পর লোগান কাপে অংশ নেন। এপ্রিল, ২০০৮ সালে ইস্টার্নসের বিপক্ষে সাউদার্নের হয়ে প্রথম-শ্রেণীর ক্রিকেটে অভিষিক্ত হন তিনি। ইস্টার্নসের একমাত্র ইনিংসে তিনি ২/৩৭ লাভ করেন। এছাড়াও তিনি প্রথমবারের মতো ওয়াস্টার্নসের বিপক্ষে টুয়েন্টি২০ খেলায় অংশ নিয়ে ১/১৪ ও তিন রান সংগ্রহ করেন।
আন্তর্জাতিক ক্রিকেট
বাংলাদেশের বিপক্ষে হারারে স্পোর্টস ক্লাবে তার টেস্ট ক্রিকেটে অভিষেক ঘটে। প্রথম ইনিংসেই তিনি ৪/৬৬ নেন ও ৪ আগস্ট, ২০১১ তারিখে পাঁচ উইকেট লাভ করেন। একই মাঠে ১২ আগস্ট, ২০১১ তারিখে বাংলাদেশের বিপক্ষে অভিষেক ওডিআইয়ে তিনি ৫/৩০ পান। এ বোলিং পরিসংখ্যানটি অভিষেকে যে-কোন জিম্বাবুয়ের খেলোয়াড়দের মধ্যে সেরা বোলিং ও সর্বোপরি ষষ্ঠ সেরা বোলিং পরিসংখ্যান। পরের খেলায়ও তিনি ৫/২০ পান। এরফলে একমাত্র ওডিআই খেলোয়াড় হিসেবে প্রথম দুই খেলাতেই পাঁচ উইকেট লাভের গৌরব অর্জন করেন তিনি। উভয় খেলাতেই তিনি ম্যান অব দ্য ম্যাচের পুরস্কার পান।
কিন্তু ২০১১-১২ মৌসুমে সফরকারী পাকিস্তানের বিপক্ষে তার বোলিং ছিল অত্যন্ত দূর্বলমানের ও সাদাসিদে ধরনের। তার বলগুলোকে পাকিস্তানি ব্যাটসম্যানেরা কভার ড্রাইভ ও পুল শটে ব্যতিব্যস্ত রাখে। একমাত্র টেস্টে তার বোলিং পরিসংখ্যান ছিল ০/১০৩ ও ০/১৫ এবং ওডিআইয়ে ০/৪৩ ও ১/৬২।